หุ้นเทคนิคเด่น – บล.เอเซียพลัส
บล.เอเซียพลัส ระบุเทคนิคเช้านี้
7 ส.ค. 2558

NUSA : แนวรับ 0.88 บาท แนวต้าน 1.00 บาท
ประเด็นวิเคราะห์:
– NUSA พักตัวมา 3 วัน ติดต่อกันตั้งแต่วันที่ 3 ส.ค. ที่ผ่านมา จนล่าสุดวานนี้เริ่มติดเครื่องให้เห็น จากการทำจังหวะ Breakout ผ่านแนวต้านย่อยๆที่ 0.91 บาท ขึ้นมาได้ แถมยังสามารถยืนเหนือเส้นค่าเฉลี่ย SMA 5 วัน มา 7 วันติดต่อกัน สะท้อนถึง แนวโน้มระยะสั้นที่ยังคงแข็งแกร่งต่อเนื่อง
– หากย้อนดูราคาตั้งแต่วันที่ 27 เม.ย. ที่ผ่านมา จนถึงปัจจุบัน พบว่า NUSA มีรูปแบบราคาคล้ายกับ W Shape ซึ่งปัจจุบันราคาได้ผ่านแนวต้าน Neck Line ที่ 0.85 บาท ทำให้ภาพการเกิด Reversal Pattern เริ่มเด่นชัดยิ่งขึ้น
– ขณะที่ MACD ปัจจุบันที่ส่งสัญญาณบวกจากการปรับเพิ่มขึ้นทำจุดสูงสุดตั้งแต่เดือน พ.ย. ที่ผ่านมา บ่งบอกถึง Momentum ของแรงซื้อที่น่าจะส่งต่อให้ NUSA ปรับตัวขึ้นต่อไป โดยมองแนวต้านที่ 1.00 บาท
– ซื้อ โดยมีเป้าหมายทำกำไรที่ 1.00 บาท และตั้งจุดตัดขาดทุนที่ 0.88 บาท